SEBUAH SIRI DOKUMENTARI NETFLIX
Beberapa tahun lalu, saya dan Michelle melawat Patagonia
bersama anak-anak kami.
Antara gunung bersalji dan tasik jernih,
kami mengagumi sesuatu yang semakin jarang ditemui
iaitu belantara yang tidak terusik.
Pengaruh manusia telah tersebar ke seluruh planet.
Taman negara boleh melindungi apa yang kita masih ada,
tapi untuk buat perubahan sebenar,
kita perlu kembalikan lebih banyak tanah kepada alam.
Di Patagonia Chile, kawasan yang luas dipulangkan kepada alam
dan keseimbangan semula jadinya sebelum kita datang dikembalikan.
Kawasan ini menjadi salah satu tempat yang paling dilindungi di Bumi.
Patagonia Chile ialah tempat terletaknya 24 taman negara yang unik…
merentasi pelbagai landskap yang menakjubkan.
Banjaran gunung terpanjang di dunia,
Andes, terbentang bak tulang belakang di kawasan ini.
Di terasnya, hutan yang subur
dan padang rumput Patagonia yang terbuka.
Di sepanjang pantai, kuasa semula jadi Lautan Pasifik.
Patagonia mentakrifkan semula idea kita mengenai taman negara.
PATAGONIA CHILE
Di pinggir laut barat Amerika Selatan, terletaknya Chile,
negara terpanjang di dunia,
menjangkau lebih 4,000 kilometer dari utara ke selatan.
Di bahagian selatan ialah kawasan pedalaman Patagonia Chile
dan disinilah tanah yang luas diberikan kepada 24 taman negara.
Taman negara yang paling terkenal ialah Torres del Paine.
Tiga menara ikoniknya mendominasi landskap.
Taman ini ialah tempat tinggal populasi pemangsa darat terbesar Chile
iaitu puma.
Ibu ini ada empat ekor anak untuk diberi makan.
Si ibu perlu memburu.
Peluang terbaik untuk berjaya adalah dengan meninggalkan anak-anaknya.
Kelangsungan hidup si anak bergantung
kepada keupayaan selinap dan kelicikan si ibu.
Guanako, nenek moyang purba llama domestik
dan mangsa utamanya.
Bersepadu dengan persekitaran
ialah peluang terbaiknya untuk serang hendap.
Empat daripada lima pemburuan puma berakhir dengan kegagalan.
Terpaksa mencari peluang lain untuk memberi makan anaknya…
si ibu dan keluarganya terus bergerak.
Bukan puma ini saja yang mencari makanan.
Seekor puma betina muda juga sedang memburu di kawasan berdekatan.
Dari kedudukan yang tinggi,
si puma nampak sekawan guanako.
Peluang guanako melarikan diri tipis dengan tasik di belakangnya.
Bagi menjatuhkan haiwan yang hampir tiga kali ganda lebih berat,
semuanya perlu berjalan mengikut rancangan.
Kepenatan dan cedera, satu peluang lagi terlepas.
Si ibu dan anak-anaknya menjumpai sisa bangkai guanako di hujung tasik.
Keluarga yang kelaparan itu makan apa yang ada.
Guanako yang telah dibunuh dan separuh tertanam
menandakan satu perkara.
Makanan ini milik puma lain.
Puma betina itu.
Si anak nampak takut dengan puma asing itu.
Namun, si ibu nampak tenang.
Ini anaknya yang dilahirkan tahun lepas.
Puma betina itu mengambil semula bangkainya.
Si puma betina mungkin kakak si puma kecil,
tapi tak bermakna makanannya perlu dikongsi.
Adiknya yang basah perlu menunggu giliran.
Puma lain tiba…
dan dialu-alukan makan bersama.
Sehingga baru-baru ini, puma dipercayai sebagai haiwan yang suka bersendiri.
Hanya singa dan citah dipercayai merupakan kucing besar yang sosial.
Penemuan ikatan sosial yang kuat ini
mengubah tanggapan saintis tentang puma.
Kewujudan kawasan perlindungan ini melindungi puma ini daripada peladang
yang takut ternakan mereka dimakan.
Ia juga telah menyebabkan pertambahan ruang dan mangsa,
jadi kurang konflik antara pesaing.
Kini taman ini merupakan tempat tinggal kepada populasi puma tertinggi di dunia.
Bilangan haiwan menakjubkan ini semakin bertambah perlahan-lahan
di seluruh selatan Chile.
Taman Negara Patagonia terletak 482 km ke utara, di sepanjang Banjaran Andes.
Ini salah satu taman terbaru. Nampak seperti belantara ,
tapi ia merupakan bekas padang ragut biri-biri.
Puma dan mangsanya, guanako, diusir dari sini.
Kini haiwan ternakan telah dipindahkan, hidupan liar dilindungi
dan kawasan ini mula kembali kepada keseimbangan semula jadinya.
Bilangan puma yang kecil
menyebabkan populasi guanako bertambah dengan pesat di taman ini.
Si jantan ini berharap untuk memainkan peranannya.
Si jantan ini datang untuk mencari kawasan ragut yang bagus
dan cukup mengagumkan untuk menarik guanako betina.
Kawanan guanako betina…
di kawasan ragut yang terbaik.
Namun, kawasan ini telah dituntut oleh seekor jantan yang besar dan dominan.
Kawanan ini tak boleh dituntut oleh dua ekor jantan.
Si jantan dominan menerpa untuk menunjukkan kekuatannya.
Serangan bahagian sensitif tidak dikecualikan.
Si bujang diusir jauh daripada kawanan…
sehingga si bujang faham.
Pemenang kembali kepada guanako betina…
dan mendapati
satu lagi penceroboh di kalangannya.
Sementara si dominan sibuk mengejar pesaing baru,
si bujang menyelinap masuk semula…
mengambil peluang…
dan bertemu pasangannya.
Apabila taman-taman negara ini diwujudkan, pagar pertanian dirobohkan,
membolehkan guanako bergerak lebih bebas ,
bercampur dan menguatkan kolam gen.
Selepas hampir setahun bunting,
ibu ini melahirkan anak.
Anak guanako ini perlu bangun secepat mungkin.
Dalam dua minggu saja,
beribu anak guanako akan membuka langkah pertama di sini.
Semua betina melahirkan anak pada masa yang sama
untuk memanfaatkan keselamatan berkumpulan.
Siapa tahu apa yang memerhati di sini.
Apabila kawanan ini bertambah besar,
populasi puma juga akan berpeluang untuk bertambah
dan alam semula jadi untuk pulih.
Di seluruh dunia, banyak taman negara wujud
sebagai belantara dilindungi yang terpencil.
Untuk berkembang, haiwan perlukan bukan sekadar penjagaan,
tapi laluan selamat ,
keupayaan untuk bergerak bebas mencari makanan,
kawasan atau pasangan.
Sejak tahun 2017, Chile telah berusaha menghubungkan beberapa belantara ,
menggabungkan taman negara dengan kawasan perlindungan lain
dan taman laut
untuk mencipta rangkaian, sebuah koridor perlindungan hidupan liar
yang menghubungkan lebih 30 juta ekar Patagonia Chile.
Di tengah rangkaian ini terletaknya Taman Negara Cerro Castillo,
tempat tinggal spesies yang pernah terancam
yang kini membiak dengan pesat…
kondor andes.
Kondor ialah pebangkai.
Kondor makan bangkai ,
peranan yang penting bagi menghapuskan bangkai
dan mencegah penyakit.
Dulu kondor diburu dan diracun oleh pemilik tanah
untuk melindungi ternakan mereka.
Kini populasi burung yang menakjubkan ini
meningkat semula.
Kondor bersarang di tebing hutan yang sukar dicapai.
Setiap hari, kondor mengembara beratus kilometer mencari makanan…
meninggalkan…
anaknya yang lemah.
Saiznya mungkin hampir sama dengan dewasa,
tapi anak burung yang besar ini baru berusia sembilan bulan.
Kondor ialah burung boleh terbang yang terbesar di dunia.
Panjang bukaan sayapnya boleh mencapai lebih tiga meter.
Buat masa ini, kondor kecil baru belajar menggunakannya.
Semakin berani.
Namun, cuba terbang buat pertama kali di sini sangat berbahaya.
Lebih baik patah balik…
kalau boleh.
Ibu bapanya kembali.
Akhirnya waktu makan sarapan.
Bagi memberikan peluang hidup terbaik, kondor hanya jaga
seekor anak burung dalam satu masa.
Usaha ini hanya dianggap berbaloi apabila anaknya terbang di udara.
Mungkin si anak perlu ditunjukkan caranya.
Sudah tiba masa…
untuk penerbangannya yang pertama.
Bolehlah sebagai permulaan.
Lebih baik.
Burung ini terlalu berat untuk terbang dengan mengibaskan sayapnya saja.
Kondor perlu belajar meluncur angin untuk kekal terapung dan mengembara jauh.
Ibu bapa memimpinnya ke arus angin dan udara panas yang naik ke atas.
Si anak akan bersama ibu bapanya selama hampir dua tahun.
Sehingga itu, si anak akan terbang setiap hari,
menjadi semakin kuat sehingga mampu terbang di seluruh Andes.
Sembilan ratus kilometer ke utara, landskap mula berubah.
Kawasan ini didominasi oleh gunung berapi.
Ia membuat kesan di tanah dengan aliran lava…
dan di antaranya ada hutan purbakala.
Di pinggir utara terletaknya Taman Negara Conguillío,
salah satu tempat perlindungan terakhir Araucaria yang terancam,
atau pokok monkey puzzle.
Mencecah ketinggian lebih 45 meter,
pokok gergasi ini dulu boleh dilihat di merata tempat di utara Patagonia.
Namun, ia ditebang untuk memberi ruang kepada ladang
dan kini hanya wujud di hutan cerang purba yang kecil.
Di bawah teduhan pokok monkey puzzle
ada hutan pokok bic yang kecil…
tempat tinggal haiwan yang hanya boleh dijumpai di sini.
Pudu…
rusa terkecil di dunia.
Anak bertompok ini boleh muat di tapak tangan.
Ini kucing liar terkecil Amerika.
Kodkod lebih kecil daripada kucing peliharaan.
Selain mamalia mini ini,
hutan Valdivia ini juga tempat tinggal
salah satu serangga yang paling menakjubkan di dunia…
kumbang rusa chile.
Dinamakan sempena rahang ala tanduk rusa yang ada pada kumbang jantan.
Kumbang jantan ini telah mengesan bau kumbang betina.
Namun, kumbang betina berada 30 meter di atas, di kanopi pokok bic.
Bagi si jantan, itu seperti seorang manusia memanjat Menara Eiffel.
Dua kali.
Baunya yang menarik boleh dikesan oleh kumbang jantan dari merata tempat.
Perlumbaan bermula.
Akhirnya, kumbang jantan ini sampai ke kanopi lebih awal daripada pesaing…
dengan kumbang betina tak jauh dari situ.
Namun, ada pencabar.
Keduanya saling berpandangan.
Sekarang, baru senjata besar itu berguna.
Salah satu senjata yang jauh lebih besar daripada saiz badan haiwan
yang pernah wujud.
Rahang ini berevolusi untuk menangkap dan mengangkat.
Lawannya menyerang dulu.
Namun, situasi berubah
dan berpihak kepadanya.
Akhirnya, tiada penghalang di antara si kumbang dan pasangannya.
Apabila senja menjelang di taman,
kita diingatkan tentang tempat kita di alam semesta.
Dengan pengurusan pencemaran cahaya yang baik,
pemandangan cakerawala di langit taman ini
kekal antara yang tergelap di dunia.
Pada malam yang cerah, planet dalam sistem solar boleh dilihat…
bintang-bintang Bima Sakti
dan cahaya malap galaksi yang paling dekat.
Boleh dilihat dengan mata kasar.
Di bawah selubung kegelapan,
seekor penghuni hutan yang nokturnal
membantu tempat tinggalnya tumbuh semula.
Kami mendedahkan kegiatan malamnya dengan menggunakan teknologi kamera baru.
Monito del monte…
"monyet kecil gunung."
Namun, monito bukan monyet. Monito ialah marsupial.
Walaupun kecil…
pokok gergasi ini bergantung padanya.
Monito akan makan dengan banyak setiap malam.
Dalam hayatnya,
monito akan membantu menyebarkan kira-kira 20 spesies tumbuhan berlainan
dengan memakan buah-buahan…
dan menjatuhkan bijinya di tempat baru.
Apabila hampir subuh,
monito akan kembali ke sarang tersorok untuk tidur.
Monito ini tak bersendirian.
Sarang komunal ini boleh menempatkan sehingga sepuluh monito yang tiada talian
yang mengerekot bersama.
Dengan bantuan "monyet kecil gunung" ini,
tak mustahil hutan Valdivia yang luas ini
akan kembali terbentang luas dari pergunungan Andes
hingga ke Lautan Pasifik.
Chile mempunyai lebih 60,000 kilometer pantai Pasifik yang berliku.
Semasa zaman ais,
glasier turun dari puncak gunung ke laut.
Semasa ia bergerak,
ia mengukir labirin fiord pantai dalam Patagonia.
Sedikit saja ais gergasi ini yang tinggal.
Ini Glasier San Rafael.
Setiap musim bunga, lagu yang aneh bergema di fiord ini.
Itu panggilan mendayu-dayu leopard seal jantan.
Leopard seal ini memanfaatkan aisberg untuk membiak…
dan akan menyanyi siang dan malam untuk menarik pasangan…
dengan mudah menggubah lagu untuk memasukkan pelbagai nada
dan pic.
Elemen himpunan iramanya boleh didengari di merata tempat.
Seekor betina…
mendengar lagu si jantan.
Semasa musim mengawan yang pendek,
leopard seal menyanyi di dalam air sepanjang malam.
Si betina berehat di atas ais setelah penat dipikat pada waktu malam.
Nyanyian itu menggoda.
Si betina menghampiri…
hanya untuk mendapati bakal pelamarnya
sebenarnya sedang tidur.
Para saintis percaya semasa musim mengawan,
leopard seal mempunyai tahap hormon yang sangat tinggi
sehingga memanggil dalam tidur.
Apabila matahari terbenam…
akhirnya si jantan terjaga.
Kedua-dua leopard seal turun ke bawah ais untuk memulakan duet cinta.
Walaupun hampir separuh kawasan darat Patagonia Chile dilindungi,
kurang daripada satu perlima perairannya dilindungi.
Seratus kilometer di hujung selatan tanah besar Chile
terletaknya kepulauan subantartik Diego Ramírez,
salah satu daripada sedikit kawasan marin Patagonia yang dilindungi.
Di luar pantai, tiga laut bertembung.
Laut Pasifik di barat…
Laut Atlantik di timur,
dan Laut Selatan yang ganas di selatan.
Walaupun dikelilingi laut-laut paling bergelora di dunia,
tempat ini penuh dengan hidupan.
Pulau-pulau ini memberikan tempat berlindung
bagi lebih dua juta burung laut yang bersarang.
Koloni-koloni albatros mengukir sungai di rumpun rumput yang tebal.
Ini salah satu koloni albatros yang tidak berkurangan
disebabkan tiada pemangsa di pulau ini
dan larangan memancing di taman laut ini.
Bukan semua haiwan yang tinggal di sini sampai melalui jalan udara.
Penguin rockhopper selatan juga bersarang di sini.
Ibu bapa penguin harus bergilir mengembara beratus kilometer
mencari makanan untuk anak-anak burung yang lapar.
Satu perjalanan boleh mengambil masa tiga hari.
Bahagian paling bahaya ialah perjalanan pulang …
dilontar oleh ombak tinggi ke pantai.
Lautan bukan yang paling digusarkannya.
Singa laut Amerika Selatan meronda perairan ini.
Bagi setiap kumpulan yang pulang…
ada yang tak sampai ke destinasi.
Ibu penguin berhempas-pulas untuk kembali kepada keluarganya.
Namun, singa laut berenang tiga kali lebih pantas.
Jalan untuk selamat…
ialah keluar dari air.
Selamat akhirnya.
Mungkin tidak.
Nyaris mati.
Sekarang pendakian yang sukar untuk kembali ke sarang.
Setiap ibu bapa penguin perlu bergadai nyawa
untuk memberi makan anaknya.
Bergilir-gilir membuat perjalanan ini selama enam bulan lagi
sehingga anaknya mampu mengharungi ancaman singa laiut.
Kini taman laut ini melindungi lebih 142,000 kilometer persegi lautan
dan memperluas koridor perlindungan hidupan liar Patagonia Chile
hingga kawasan perairan Antartika yang dilindungi.
Rangkaian taman ini melindungi lebih 200 spesies burung dan mamalia
merentasi pelbagai landskap yang menakjubkan.
Ia membantu memulihkan populasi haiwan yang hampir pupus.
Namun, bukan hidupan liar saja yang mendapat faedah.
Ekopelancongan diramalkan akan membawa beratus juta dolar
kepada ekonomi tempatan dalam sepuluh tahun.
Ia akan memberi faedah yang lebih hebat untuk semua hidupan di planet kita.
Dalam usaha memerangi perubahan iklim,
tanah dan tumbuhan ini bertindak seperti span
yang menyerap karbon dioksida ,
menjadikan rantau ini salah satu kawasan tadahan karbon terbesar
di Amerika Selatan.
Beri peluang kepada alam dan ia akan kembali.
Hutan belantara dan hidupan liar boleh pulih
dan keseimbangan boleh dikembalikan.
Patagonia Chile ialah contoh yang menginspirasi
mengenai apa yang boleh dicapai apabila kita bekerjasama dengan alam
dan mempercayai nilai sebenar taman negara kita.
Terjemahan sari kata oleh Aisyah S